Hivatalos Lap L 152 , 12/06/2002 o. 0011 - 0013



A Bizottság 995/2002/EK rendelete (2002. június 11.) az 1464/95/EK és a 779/96/EK rendeletnek az egyes nyugat-balkáni országokból származó kedvezményes cukorbehozatalra alkalmazandó behozatali engedélyekre vonatkozó különleges szabályok tekintetében történő módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a 680/2002/EK bizottsági rendelettel [1] módosított, a cukorágazat piacainak közös szervezéséről szóló, 2001. június 19-i 1260/2001/EK tanácsi rendeletre [2] és különösen annak 22. cikke (2) bekezdésének b) pontjára és 41. cikkére, mivel: (1) A legutóbb a 2487/2001/EK bizottsági rendelettel [3] módosított, az Európai Unió stabilizációs és társulási folyamatában részt vevő vagy ahhoz kapcsolódó országokra és területekre vonatkozó kivételes kereskedelmi intézkedések bevezetéséről, a 2820/98/EK rendelet módosításáról, valamint az 1763/1999/EK és a 6/2000/EK rendelet hatályon kívül helyezéséről szóló, 2000. szeptember 18-i 2007/2000/EK tanácsi rendelet [4], az egyrészről az Európai Közösség, másrészről Macedónia volt Jugoszláv Köztársaság között létrejött, a kereskedelemről és kereskedelemmel kapcsolatos ügyekről szóló ideiglenes megállapodás megkötéséről szóló, 2001. április 9-i 2001/330/EK tanácsi határozat [5], valamint az egyrészről az Európai Közösség, másrészről a Horvát Köztársaság között létrejött, a kereskedelemről és kereskedelemmel összefüggő ügyekről szóló ideiglenes megállapodásnak a Közösség nevében történő aláírásáról és ideiglenes alkalmazásáról szóló, 2001. október 29-i 2001/868/EK tanácsi határozat [6] úgy rendelkezik, hogy a cukorágazat termékei mennyiségi korlátozások nélkül és vámmentesen kerüljenek behozatalra a Közösségbe. A cukorágazat piacának különösen érzékeny volta és szabályozási mechanizmusai miatt szükséges a behozatali engedélyek kiadására és felhasználására vonatkozó különleges szabályok meghatározása. (2) Következésképpen a legutóbb az 1148/98/EK rendelettel [7] módosított, a cukorágazatban a behozatali és kiviteli engedélyek rendszerének alkalmazása különös részletes szabályainak megállapításáról szóló, 1995. június 27-i 1464/95/EK bizottsági rendeletet [8], és az 1785/81/EGK tanácsi rendeletnek a cukorágazatra vonatkozó információk cseréje tekintetében történő alkalmazása részletes szabályainak megállapításáról szóló, 1996. április 29-i 779/96/EK bizottsági rendeletet [9] módosítani kell. (3) Az e rendeletben foglalt intézkedések összhangban vannak a Cukorpiaci Irányítóbizottság véleményével, ELFOGADTA EZT A RENDELETET: 1. cikk Az 1464/95/EK rendelet 7. cikke helyébe a következő szöveg lép: "7. cikk (1) A 2782/76/EGK bizottsági rendelettel [10] összhangban a Közösségbe behozatalra kerülő kedvezményes cukorra vonatkozó engedély iránti kérelemnek, illetve az engedélynek a következőket kell tartalmaznia: - a 20. rovatban legalább a következő bejegyzések egyikét: - azúcar preferencial [Reglamento (CEE) no 2782/76] - præferencesukker (forordning (EØF) nr. 2782/76) - Präferenzzucker (Verordnung (EWG) Nr. 2782/76) - προτιμησιακή ζάχαρη [κανονισμός (EOK) αριθ. 2782/76] - preferential sugar (Regulation (EEC) No 2782/76) - sucre préférentiel [règlement (CEE) no 2782/76] - zucchero preferenziale [regolamento (CEE) n. 2782/76] - preferentiële suiker (Verordening (EEG) nr. 2782/76) - açúcar preferencial [Regulamento (CEE) n.o 2782/76] - etuuskohtelun alainen sokeri (asetus (ETY) N:o 2782/76) - , - a 8. rovatban a termék származási országának nevét. A behozatali engedély kiadása kötelezettséget keletkeztet az engedélyben szereplő országból a 2782/76/EGK rendelettel összhangban történő behozatalra. (2) Az 1260/2001/EK rendelet 1. cikke (1) bekezdésének a), d), f) g) és h) pontjában felsorolt cukornak, cukorszirupnak, izoglukóznak és inulinszirupnak a 2007/2000/EK rendelettel összhangban történő közösségi behozatala tekintetében az engedély iránti kérelemnek, illetve az engedélynek a következőket kell tartalmaznia: - a 20. rovatban legalább a következő bejegyzések egyikét: - Reglamento (CE) no 2007/2000 - forordning (EF) nr. 2007/2000 - Verordnung (EG) Nr. 2007/2000 - κανονισμός (EK) αριθ. 2007/2000 - Regulation (EC) No 2007/2000 - règlement (CE) no 2007/2000 - regolamento (CE) n. 2007/2000 - Verordening (EG) nr. 2007/2000 - Regulamento (CE) n.o 2007/2000 - asetus (EY) N:o 2007/2000 - , - a 8. rovatban a termék származási országának nevét. A behozatali engedély kibocsátása kötelezővé teszi az engedélyben megnevezett országból a 2007/2000/EK rendelettel összhangban történő behozatalt. (3) Az 1260/2001/EK rendelet 1. cikke (1) bekezdésének a), d), f) g) és h) pontjában felsorolt cukornak, cukorszirupnak, izoglukóznak és inulinszirupnak a 2001/330/EK határozattal összhangban a Közösségbe történő behozatala tekintetében az engedély iránti kérelemnek, illetve az engedélynek a következőket kell tartalmaznia: - a 20. rovatban legalább a következő bejegyzések egyikét: - Decisión 2001/330/CE del Consejo - Rådets afgørelse 2001/330/EF - Beschluss 2001/330/EG des Rates - Απόφαση 2001/330/ΕΚ του Συμβουλίου - Council Decision 2001/330/EC - décision 2001/330/CE du Conseil - decisione 2001/330/CE del Consiglio - Besluit 2001/330/EG van de Raad - Decisão 2001/330/CE do Conselho - Neuvoston päätös 2001/330/EY - , - a 8. rovatban a termék származási országának nevét. A behozatali engedély kiadása kötelezettséget keletkeztet az engedélyben szereplő országból a 2001/330/EK határozattal összhangban történő behozatalra. (4) Az 1260/2001/EK rendelet 1. cikke (1) bekezdése a), d), f) g) és h) pontjában felsorolt cukornak, cukorszirupnak, izoglukóznak és inulinszirupnak a 2001/886/EK határozattal összhangban a Közösségbe való behozatala tekintetében az engedély iránti kérelemnek, illetve az engedélynek a következőket kell tartalmaznia: - a 20. rovatban legalább a következő bejegyzések egyikét: - Decisión 2001/868/CE del Consejo - Rådets afgørelse 2001/868/EF - Beschluss 2001/868/EG des Rates - Απόφαση 2001/868/EK του Συμβουλίου - Council Decision 2001/868/EC - décision 2001/868/CE du Conseil - decisione 2001/868/CE del Consiglio - Besluit 2001/868/EG van de Raad - Decisão 2001/868/CE do Conselho - Neuvoston päätös 2001/868/EY - , - a 8. rovatban a termék származási országának nevét. A behozatali engedély kiadása kötelezettséget keletkeztet az engedélyben szereplő országból a 2001/868/EK határozattal összhangban történő behozatalra." 2. cikk A 779/96/EK rendelet 8. cikke helyébe a következő szöveg lép: "8. cikk (1) Az 1260/2001/EK rendelet 35. cikke értelmében a kedvezményes cukor behozatala tekintetében minden tagállam: 1. az előző naptári hónapra vonatkozóan legkésőbb minden naptári hónap végén, származási tagállamonkénti bontásban értesíti a Bizottságot a tel quel cukor azon mennyiségeiről, amelyre a 2782/76/EGK rendelettel összhangban engedélyt adtak ki; 2. az előző naptári hónapra vonatkozóan legkésőbb minden naptári hónap végén továbbítja a Bizottságnak: a) a vonatkozó EUR 1 szállítási bizonyítvány másolatait; b) a 2782/76/EGK rendelet 7. cikke (2) bekezdésében említett betétlapok másolatait; c) adott esetben, a 2782/76/EGK rendelet 1. cikke (3) bekezdésének második albekezdésében említett nyilatkozat másolatait. Az a) és b) pontban említett iratok a 2782/76/EGK rendelet 6. és 7. cikkében felsorolt adatok mellett tartalmazzák az egyes importált mennyiségek polarizációjának hat tizedes pontossággal számolt mértékét; 3. legkésőbb minden év október végéig bejelentik a Bizottságnak a 2782/76/EGK rendelet 6. és 7. cikkében említett engedélyek és betétlapok összesítő jegyzékét, amely tartalmazza: a) a fehércukor tonnában kifejezett összmennyiségét; b) a tel quel nyers cukor tonnában kifejezett összmennyiségét; c) a közvetlen fogyasztásra szánt nyers cukor tonnában kifejezett tel quel mennyiségét, amelyet a 2782/76/EGK rendelet értelmében a szóban forgó tagállamba az ugyanazon naptári év június 30-ával befejeződő szállítási időszak alatt ténylegesen importált. Az egyes származási államok tekintetében külön adatokat kell szolgáltatni. (2) A 2007/2000/EK rendelet, valamint a 2001/330/EK és 2001/868/EK határozat szerinti kedvezményes behozatal tekintetében minden tagállam minden héten értesíti a Bizottságot az előző hétre vonatkozóan a fehércukor, a nyers cukor, a cukorszirup, az izoglukóz és az inulinszirup azon tel quel mennyiségeiről, amelyekre a behozatali engedélyeket ténylegesen kiadták. Külön értesítést kell küldeni a szóban forgó termékekre vonatkozó különféle rendeletek és határozatok, valamint minden egyes származási tagállam tekintetében." 3. cikk Ez a rendelet az Európai Közösségek Hivatalos Lapjában való kihirdetését követő hetedik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2002. június 11-én. a Bizottság részéről Franz Fischler a Bizottság tagja [1] HL L 104., 2002.4.20., 26. o. [2] HL L 178., 2001.6.30., 1. o. [3] HL L 335., 2001.12.19., 9. o. [4] HL L 240., 2000.9.23., 1. o. [5] HL L 124., 2001.5.4., 1. o. [6] HL L 330., 2001.12.14., 1. o. [7] HL L 159., 1998.6.3., 38. o. [8] HL L 144., 1995.6.28., 14. o. [9] HL L 106., 1996.4.30., 9. o. [10] HL L 318., 1976.11.18., 13. o. --------------------------------------------------